पाएं अपने शहर की ताज़ा ख़बरें और फ्री ई-पेपरडाउनलोड करें
छग टीचर्स एसोसिएशन के प्रांतीय आह्वान पर शिक्षकों द्वारा मुख्यमंत्री भूपेश बघेल व सीएमओ कार्यालय के सोशल मीडिया पेज में टैग करके शिक्षक सुरक्षा अभियान चलाया गया। इसके तहत वीडियो अपलोड करके शिक्षकों को कोरोना वारियर्स व फ्रंटलाइन वर्कर्स का अधिकार व सुविधा देने की मांग की।
एसोसिएशन के जिलाध्यक्ष रमेश कुमार चन्द्रवंशी ने बताया कि जिले सहित प्रदेश भर के शिक्षकगण वीडियो के माध्यम से मुख्यमंत्री को बताया कि कोरोना ड्यूटीरत हमारे शिक्षकों को 50 लाख रुपए का बीमा कवर तथा कोरोना वॉरियर्स व फ्रंटलाइन वर्कर्स का दर्जा नहीं मिला है। दिवंगत शिक्षकों के आश्रित को अनुकम्पा नियुक्ति नहीं दी गई है। वर्तमान समय में कोरोना से हमारे शिक्षक साथी सर्वाधिक रूप से संक्रमित होकर जान गंवा रहे हैं, फिर भी उनके लिए शासन की ओर से कोई योजना नहीं है, जो अत्यंत दुखद है। हम अपने सैकड़ों शिक्षकों की सुरक्षा के लिए बीमा कवर, कोरोना वॉरियर्स का दर्जा व अनुकम्पा नियुक्ति की मांग करते हैं। प्रांतीय उपाध्यक्ष विनोद गुप्ता, केशलाल साहू, वकील बेग मिर्जा आदि पदाधिकारियों ने कहा कि प्रदेशभर में कोरोना से 300 से अधिक शिक्षकों की मृत्यु के बावजूद बीमा का प्रावधान नहीं होने तथा तृतीय श्रेणी पद में अनुकम्पा नियुक्ति के आदेश नहीं होने से शिक्षकों व उनके परिजनों में बेहद आक्रोश है।
कोरोना से 125 शिक्षक व कर्मचारियों की मौत
शिक्षकों के मुताबिक शिक्षा विभाग के संयुक्त संचालक द्वारा जारी पत्र के अनुसार 26 अप्रैल की स्थिति में शिक्षा विभाग के अंतर्गत अकेले दुर्ग संभाग के 125 शिक्षक व कर्मचारी कोरोना से जान गंवा चुके हैं। इसके बाद और कई शिक्षकों की जान गई है। कबीरधाम जिले में ही 27 शिक्षक व कर्मचारी कोरोना से दिवंगत हो चुके हैं।
जोखिम भरा ड्यूटी कर रहे हैं शिक्षक: एसोसिएशन
एसोसिएशन के उग्रसेन चन्द्रवंशी, आसकरण धुर्वे ने कहा कि वर्तमान में शिक्षक कोरोना से संबंधित जोखिम भरा ड्यूटी कर रहे हैं। इस दौरान हर पर संक्रमित होने का खतरा रहता है। जिसमें वैक्सीनेशन सेंटर, कॉन्ट्रैक्ट ट्रेसिंग, कोरोना टेस्टिंग सेंटर, बॉर्डर के चेक पोस्ट, होम आइसोलेट मरीजों के घर मे दवाई, स्वास्थ्य की जानकारी, कोरोना सर्वे आदि का काम शामिल है। इसके बावजूद शासन ने शिक्षकों को फ्रंटलाइन वर्कर्स नहीं माना है और न ही बीमा कवर दिया गया है, जिससे शिक्षकों में भारी आक्रोश व्याप्त है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn